
Comhairle Cathrach na Gaillimhe
Galway City Council
				

LEABHRÁN EOLAIS DON PHOST MAR 
OIBRÍ CEARDAÍOCHTA – PLUIMÉIR

Ba chóir Iarratais Chomhlánaithe lena n-áirítear Cuid 1 agus Cuid 2 a phostáil/a sheachadadh chuig:

AN RANNÓG ACMHAINNÍ DAONNA,
Comhairle Cathrach na Gaillimhe 
Halla na Cathrach, 
Bóthar an Choláiste, 
Gaillimh,
H91 X4KB

Is féidir iarratais a sheoladh trí ríomhphost freisin chuig Personnel@galwaycity.ie  Cinntigh go bhfuil “Oibrí Ceardaíochta Pluiméir – Foirm Iarratais” i líne ábhair an ríomhphoist”

	DÁTA DEIRIDH AR A NGLACFAR LE HIARRATAIS CHOMHLÁNAITHE	
	
	4.00p.m. Déardaoin, 13 Bealtaine, 2021. 





SEICLIOSTA TÁBHACHTACH

	Iarrtar ort na pointí seo a leanas a sheiceáil sula seoltar an fhoirm seo:  

· Ní mór gach foirm iarratais a chur isteach, trí chrua-chóip amháin, agus iad comhlánaithe go hiomlán agus na cáipéisí go léir a iarrtar in éineacht leo faoi 4.00p.m. Déardaoin, 13 Bealtaine, 2021. Fillfear gach iarratas neamhiomlán mar neamhbhailí tar éis an dáta deiridh agus ní chuirfear san áireamh sa chomórtas é.

· Ní mór an t-eolas go léir a chur ar fáil ar an bhfoirm iarratais fhoirmiúil amháin. Ní dhéanfar eolas breise trí Curriculum Vitae a mheas.  

· Déan cinnte go bhfuil d’fhoirm comhlánaithe i bhformáid chlóscríofa agus go bhfuil gach ceist freagartha go hiomlán agat.  

· Iarratais trí Ríomhphost:  Ba cheart an fhoirm iarratais chomhlánaithe, mar aon le cóipeanna scanta den Teastas Náisiúnta Ceardaíochta (riachtanach), Ceadúnas Tiomána reatha (riachtanach) agus Cárta Pas Sábháilte (riachtanach) a chur isteach trí ríomhphost chuig personnel@galwaycity.ie faoin 4.00pm, Déardaoin, 13 Bealtaine, 2021.   Cinntigh go bhfuil “Oibrí Ceardaíochta Pluiméir – Foirm Iarratais” i líne ábhair an ríomhphoist”

· Iarratais sa Phost/Seachadta:  Is féidir an fhoirm iarratais chomhlánaithe a chur isteach tríd an bpost/a sheachadadh agus caithfear 4 Chóip i.e. 1 cóip bhunaidh agus 3 chóip den fhoirm iarratais, mar aon le 4 chóip den chárta Teastas Náisiúnta Ceardaíochta (riachtanach), Ceadúnas Tiomána reatha (riachtanach) agus Pas Sábháilte (riachtanach) a sheoladh isteach faoin 4.00pm, Déardaoin, 13 Bealtaine 2021.

· Teastóidh teastais bhunaidh roimh aon choinne.  Mesfar iarratais a chuirtear isteach nach gcomhlíonann na riachtanais mar a leagtar amach a bheith neamhbhailí, seolfar ar ais chuig an iarrthóir iad agus NÍ BHEIDH siad san áireamh sa chéad chéim eile den chomórtas.      

·  Tabhair faoi deara nach leor Teastais ábhartha & Ceadúnas Tiomána a bheith curtha faoi bhráid na hoifige seo roimhe seo ó thaobh riachtanais an iarratais reatha a chomhlíonadh.   

· Cuirfear iarratais ar ghearrliosta ar bhonn an eolais arna chur ar fáil san fhoirm iarratais agus mar sin ba cheart duit a chinntiú go bhfuil d’iarratas comhlánaithe go hiomlán agat agus go gcuirtear isteach na cáipéisí go léir a iarrtar.

· Ba cheart d’iarrthóirí dóthain ama a cheadú chun cinntiú nach mbíonn seachadadh níos deireanaí ná an t-am deireanach um ghlacadh.  Fágtar faoin iarratasóir déanamh cinnte go bhfaightear an fhoirm iarratais, ina hiomlán, in am ag an Rannóg Acmhainní Daonna, Comhairle Cathrach na Gaillimhe.  

· Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

· Iarrtar ort fógra a thabhairt don Rannóg Acmhainní Daonna faoi aon athrú ar sheoladh.  Iarrtar ort déanamh cinnte go gcuireann tú san áireamh uimhir theagmhála bhailí reatha i d’fhoirm iarratais reatha.
__________________________________________________
POST MAR OIBRÍ CEARDAÍOCHTA – PLUIMÉIR
__________________________________________________

Beidh ról tábhachtach ag an Oibrí Ceirde – Pluiméir i Rannóg Tithíochta nó i Rannóg Seirbhísí Uisce na Comhairle. Beifear ag súil go n-oibreoidh an t-iarrthóir a n-éireoidh leis/léi faoi bheagán maoirseachta mar chuid d’fhoireann níos mó ar fud Chathair na Gaillimhe. Gheobhaidh an t-iarrthóir a n-éireoidh leis/léi buntáiste ó oiliúint agus ó fhorbairt leanúnach a bheidh mar chroíchuid den phost.  Beidh an deis aige/aici raon dualgas a chomhlíonadh mar atá leagtha amach sa treoircháipéis. 

Beidh sé de dhualgas ar iarrthóirí dualgais a chomhlíonadh agus treoracha a leanúint a thabharfaidh Innealtóir Sinsearach nó daoine ainmnithe eile dó/di ó am go ham.  Ní mór d’iarrthóirí a bheith ábalta na dualgais sin a shannfar chucu nó a athraítear ó am go ham a chomhlíonadh. 

Ní ghlacfaidh sealbhóir na hoifige aon phost eile ina mbeidh sé/sí ag saothrú pá, seachas mar fhostaí d’údarás áitiúil, ar shlí a d’fhéadfadh cur isteach ar fheidhmíocht a d(h)ualgais mar fhostaí d’údarás áitiúil nó in aon phost nach mbeadh ag teacht le leasanna an údaráis áitiúil nó nach mbeadh ag teacht le comhlíonadh a d(h)ualgais féin mar fhostaí d'údarás áitiúil.

Freagrachtaí

Toisc go bhfostaíonn Comhairle Cathrach na Gaillimhe Oibrithe Ceirde – Pluiméirí sna Rannóga Tithíochta agus Seirbhísí Uisce araon, is seo a leanas forléargas gairid ar an obair a bíonn i gceist sna Rannóga éagsúla sin.  

Seirbhísí Tithíochta
Beidh an Pluiméir sa Rannóg Tithíochta freagrach go príomha as cothabháil agus obair athchóirithe a dhéanamh ar an Stoc Tithíochta atá faoi úinéireacht Chomhairle Cathrach na Gaillimhe. Beidh sé/sí freagrach as tascanna a shanntar chuige/chuici a chomhlíonadh a bheidh oiriúnach dá cheird/ceird, agus cineálacha eile mionoibreacha agus cigireachta a chomhlíonadh, chuig ardchaighdeán agus de réir sprioc-ama.


Seirbhísí Uisce
Beidh an Pluiméir sna Seirbhísí Uisce freagrach go príomha as oibriú agus as obair chothabhála a dhéanamh ar threalamh pluiméireachta.  Áirítear leis sin, an bonneagar uisce, fuíolluisce agus uisce dromchla i.e. ionaid cóireála, stáisiúin pumpála, taiscumair, stáisiúin dífhabhtaithe, suiteáil méadair agus bonneagar uisce coimhdeacha eile de réir mar a shannfar air/uirthi ó am go ham.  
	

An Duine 

Ag an agallamh, ní mór don duine a n-éireoidh leis/léi na nithe seo a leanas a léiriú 
· cumas teicniúil maith 
· scileanna maithe cumarsáide agus a bheith ábalta déileáil le daoine
· a bheith ábalta oibriú le daoine eile chun torthaí rathúla a bhaint amach
· Eolas agus tuiscint a bheith aige/aici ar an tábhacht atá le reachtaíocht agus le riachtanais sláinte agus sábháilteachta
· A bheith ábalta teicneolaíocht agus córais I.T. a úsáid

Beifear ag súil go mbeidh iarrthóirí solúbtha ó thaobh uaire oibre mar go bhféadfadh sé go mbeadh dualgais le comhlíonadh lasmuigh de ghnáthuaire oibre agus ar an deireadh seachtaine. 

























____________________________________________________________________
CÁILÍOCHTAÍ DON PHOST MAR OIBRÍ CEIRDE - PLUIMÉIR
____________________________________________________________________

1. Dea-theist: 
Ba chóir go mbeadh dea-theist ag iarrthóirí


2. Sláinte: 
Beidh ar gach iarrthóir a bheith i riocht sláinte a léireodh go mbeadh ar a chumas/cumas go réasúnach seirbhís rialta agus éifeachtúil a chinntiú.  Féadfar a éileamh ar iarrthóirí roghnaithe scrúdú leighis tosaigh a dhéanamh, agus aon scrúduithe leighis bhreise a bheadh de dhíth le linn a fhostaíochta/fostaíochta mar Oibrí Ceirde - Pluiméir  a dhéanamh faoi chleachtóir leighis cáilithe arna ainmniú ag an Údarás Áitiúil.  

3.	Oideachas, Oiliúint, Taithí, Etc.:

Ní mór go mbeidh na nithe a leanas fíor maidir le gach iarrthóir, ar an dáta is déanaí a fhaightear foirmeacha iarratais chomhlánaithe -

· Teastas Náisiúnta Ceirde nó a chomhionann i bPluiméireacht a bheith bainte amach aige/aici agus printíseacht aitheanta a bheith déanta leis an gceird mar Phluiméir agus a bheith ábalta taithí agus cumas ina leith sin a léiriú. 
· caighdeán maith oideachais a bheith aige/aici a bheidh dóthanach chun na dualgais a shannfar chuige/chuici a chomhlíonadh go sásúil.
· A bheith ábalta taithí phraiticiúil a léiriú agus béim ar leith ar chothabháil pluiméireachta ar iarratais baile nó déantúsaíochta/tionscail/fóntais etc. 
· eolas maith a bheith aige/aici ar riachtanais Sláinte agus Sábháilteachta.
· Scileanna maithe eagraíochtúla agus cumarsáide a bheith aige/aici
· Cárta Pas Shábháilte reatha a bheith aige/aici.
· Ceadúnas Tiomána Catagóir B iomlán gan aon droimscríobh a bheith aige/aici


Seo a leanas roinnt de na hinniúlachtaí/scileanna inmhianaithe:

(a) Eolas teicniúil maith agus a bheith ábalta oibriú as a stuaim féin.
(b)  Ní mór go mbeadh iarrthóirí ábalta ríomhaire a úsáid agus leas a bhaint as don obair ar ríomhphost, ar word, excel etc agus a bheith ábalta tuarascálacha soiléire agus cruinne a scríobh agus taifid oibre a choimeád.  D’fhéadfadh sé go mbeadh ar an iarrthóir a n-éireoidh leis/léi fearais láimhe a úsáid, teicneolaíocht reatha a oibriú agus teicneolaíocht nua a úsáid. 
(c) Taithí a bheith aige/aici ag déileáil leis an bpobal.
(d) Eolas agus tuiscint ar reachtaíocht Sláinte agus Sábháilteachta agus ar nósanna imeachta de réir mar a bhaineann siad le ról an Phluiméara.
(e) A bheith ábalta cigireachtaí Sláinte agus Sábháilteachta a chomhlíonadh agus a chinntiú go gcomhlíonfar an obair go léir de réir riachtanais Sláinte agus Sábháilteachta.
(f) A bheith inniúil cloí le riachtanais Sláinte agus Sábháilteachta na Comhairle agus trealamh/éadach sábháilteachta a sholáthraítear a chaitheamh/a úsáid.
(g) An oiliúint chuí agus an cháilíocht riachtanach a bheith aige/aici d’fheidhmiú rathúil an róil.
(h) Feasacht agus tuiscint a bheith agat go mbeidh an obair dian go fisiciúil agus go bhféadfadh sé go mbeadh ort a bheith ag obair i gcoinníollacha cúnga.
(i) A bheith inniúil chun Pleananna Córas Sábháilteachta Oibre (SSWPanna) a ullmhú, a shíniú agus a leanúint, chomh maith le measúnaithe riosca agus ráitis modhanna de réir mar is gá.
(j) Féach chuige go gcomhlíonann gach obair a dhéanfar na rialacháin reatha uile.
(k) A bheith solúbtha ó thaobh uaire oibre mar go bhféadfadh obair sa tráthnóna agus ar an deireadh seachtaine a bheith de dhíth.  

Tithíocht:  Ceardaí, Pluiméir – inniúlachtaí/scileanna breise inmhianaithe:
· Taithí a bheith agat ar choirí gáis a chothabháil agus a sheirbhísiú.
· A bheith oilte agus deimhniú a bheith agat i gcoirí Gáis (cáilíocht RGI).
· Taithí roimhe seo ar obair i ról cothabhála seirbhísí foirgníochta.
· Beidh taithí ar chothabháil agus ar sheirbhísiú i gcás: coirí ola, soirn breosla sholadaigh (deimhniú agus oiliúint OFTEC/HETAS), córais caidéil teasa aer go huisce, córais ghréine, córais aisghabhála teasa/aerála meicniúla inmhianaithe ach ní bheidh sí riachtanach.  


Ní mór do gach iarrthóir na mionsonraí maidir lena gcuid cáilíochtaí ar fad atá acu a chur ar fáil ar an bhfoirm iarratais.  Ní ionann cuireadh chun freastal ar Agallamh agus a admháil go bhfuil na cáilíochtaí forordaithe agus/nó na riachtanais don phost seo agat nó go bhfuil tú cáilithe de réir dlí chun an post a choimeád.  Caithfear fianaise i bhfoirm cáipéise a sholáthar sula gceapfar aon duine ina n-éilítear cáilíocht, taithí, etc.  

PRÍOMHCHOINNÍOLLACHA SEIRBHÍSE
________________________________________________________________

Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 	
(Íos.) €656.39 go (uas.) €768.05 ollphá in aghaidh na seachtaine (Ciorclán EL 02/2020)

NÓTA TÁBHACHTACH:  Ba cheart go dtabharfadh iarrthóirí faoi deara nach féidir idirbheartaíocht a dhéanamh ar an tuarastal tosaigh.  
 
Ní féidir ach le fostaithe sa tseirbhís phoiblí iontráil ar an scála pá os cionn an íosphointe i gcomhthéacs na gCiorclán Pá ábhartha ón Rialtas. Tiocfaidh iarrthóirí nach bhfuil cumhdaithe ag na Ciorcláin sin isteach ar an scála pá ag an íosphointe i.e. €656.39 sa tseachtain.

Is féidir an ráta luach saothair a mhionathrú ó am go ham de réir beartas pá an Rialtais. 

Íocfaidh sealbhóir na hoifige seo leis an údarás áitiúil aon táillí nó airgead eile (seachas a t(h)uarastal iniata) iníoctha leis/léi agus a fhaigheann sé/sí trí bhíthin a (h)oifige nó i ndáil le seirbhísí is gá dó/di a dhéanamh nó faoi aon achtú.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 39 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.

D’fhéadfadh sé go mbeadh ar dhaoine nua a cheapfar a bheith ar fáil chun freastal ar chásanna éigeandála a d’fhéadfadh tarlú sna tráthnónta nó ar an deireadh seachtaine, más infheidhme don Rannóg sannaithe. 

Saoire Bhliantúil:
25 lá sa bhliain an teidlíocht saoire bhliantúil.

Ceadúnas Tiomána:
Nó mór d’iarrthóirí Ceadúnas Tiomána catagóir B reatha iomlán a bheith acu gan aon droimscríobh.  

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána sula gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí agus Dílleachta/ Céilí agus Leanaí
Éileofar ar gach duine a bheidh ina n-oifigigh inphinsin d’Údarás Áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin glan a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht. Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.

Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach bhfuil cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos.  



Dearbhú: 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.

































___________________________________________________________________
LEAGAN AMACH AN CHOMÓRTAIS 
____________________________________________________________________

Caithfear iarratais a dhéanamh ar fhoirmeacha iarratais oifigiúla agus orthu sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.

Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh gur próiseas dhá chéim a bheidh i gceist leis an gcomórtas:
1. Gearrliostú
2. Agallamh Iomaíoch 

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh. 
Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. 

Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 


Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  

Dícháileofar tú má dhéantar canbhasáil.

Is fostóir comhdheiseanna í Comhairle Cathrach na Gaillimhe 















































____________________________________________________________________
EOLAS GINEARÁLTA
____________________________________________________________________

Ní bheidh Comhairle Cathrach na Gaillimhe freagrach as aon chostas, costais taistil san áireamh, a bheidh ar iarrthóirí maidir le é/í a bheith ina iarrthóir.

Dáta Deiridh:
Caithfear an fhoirm iarratais chomhlánaithe a sheoladh tríd an bpost/a bheith seachadta ar aghaidh chun a bheith sa Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, ag tráth nach déanaí ná 4.00p.m. Déardaoin, 13 Bealtaine, 2021.  Ní bhreithneofar aon éileamh gur cuireadh moill ar fhoirm iarratais nó ar litir a bhain léi nó gur cailleadh í/iad ach sa chás go mbeidh Teastas Postála ó An Post ag tacú le héilimh den sórt sin.  Is ar an iarratasóir a bheidh an cúram teagmháil a dhéanamh le An Post maidir le haon mhoill den sórt sin.

Conas a mheastar Iarrthóirí a Aistarraingt:
Ní bheidh aon cheart lena mbreithniú ag aon iarrthóir nach bhfreastalóidh ar agallamh nó ar aon tástáil eile a éileoidh Comhairle Cathrach na Gaillimhe, nó ag aon iarrthóir nach dtabharfaidh fianaise a lorgóidh Comhairle Cathrach na Gaillimhe uathu i ndáil le haon hábhar a bhaineann lena n-iarratas.

Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Shaoráil Faisnéise, 1997 agus 2003; caithfear le hiarratais faoi rún daingean.





TABHAIR AR AIRD: SEOL AR AIS AN FHOIRM IARRATAIS AGUS Í SIN AMHÁIN AGUS COIMEÁD AN LEABHRÁN EOLAIS LE DO CHUID TAIFID FÉIN.

